ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 8/2540 เรื่อง แบบหนังสือชี้ชวนเสนอขายหน่วยลงทุนที่ออกใหม่ของกองทุนรวมอสังหาริมทรัพย์ อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "โครงการ" หมายความว่า โครงการจัดการกองทุนรวมของบริษัทจัดการ "กองทุนรวม" หมายความว่า กองทุนรวมอสังหาริมทรัพย์ที่บริษัทจัดการจัดตั้งขึ้นโดยมีวัตถุประสงค์หลักเพื่อนําเงินที่ได้จากการจําหน่ายหน่วยลงทุนไปซื้อหรือเช่าอสังหาริมทรัพย์และจัดหาผลประโยชน์จากอสังหาริมทรัพย์ดังกล่าว "กองทุนรวมที่ระบุเฉพาะเจาะจง" หมายความว่า กองทุนรวมซึ่งกําหนดอสังหาริมทรัพย์ที่จะซื้อหรือเช่าไว้เป็นการแน่นอนแล้วในโครงการ "กองทุนรวมที่ไม่ระบุเฉพาะเจาะจง" หมายความว่า กองทุนรวมซึ่งกําหนดเพียงประเภทและทําเลที่ตั้งของอสังหาริมทรัพย์ที่จะซื้อหรือเช่าไว้ในโครงการ "รายงานการประเมินค่า" หมายความว่า รายงานของบริษัทประเมินค่าทรัพย์สินซึ่งระบุรายละเอียดต่าง ๆ เกี่ยวกับการประเมินค่าหรือการสอบทานการประเมินค่า โดยมีผู้ประเมินหลักเป็นผู้ลงลายมือชื่อในรายงานดังกล่าว "บริษัทประเมินค่าทรัพย์สิน" หมายความว่า นิติบุคคลที่มีวัตถุประสงค์ในการประเมินค่าหรือการสอบทานการประเมินค่าทรัพย์สินเป็นทางค้าปกติ และได้รับความเห็นชอบจากสํานักงานให้เป็นบริษัทประเมินค่าทรัพย์สินของกองทุนรวมได้ "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม "ที่ปรึกษา" หมายความว่า บุคคลที่รับให้คําปรึกษาหรือคําแนะนําแก่บริษัทจัดการเกี่ยวกับการซื้อหรือเช่าอสังหาริมทรัพย์ หรือการจัดหาผลประโยชน์จากอสังหาริมทรัพย์นั้นเพื่อประโยชน์ในการจัดการกองทุนรวม "ผู้บริหารอสังหาริมทรัพย์" หมายความว่า นิติบุคคลที่ได้รับมอบหมายจากบริษัทจัดการให้ทําหน้าที่ในการบริหารอสังหาริมทรัพย์ของกองทุนรวมแทนบริษัทจัดการ "การบริหารอสังหาริมทรัพย์" หมายความว่า การดูแลรักษาให้อสังหาริมทรัพย์ของกองทุนรวมอยู่ในสภาพที่ดีและพร้อมที่จะใช้หาผลประโยชน์ได้ตลอดเวลา ตลอดจนการจัดหาผลประโยชน์จากอสังหาริมทรัพย์ดังกล่าวด้วย "บริษัทในเครือ" หมายความว่า บริษัทที่ถือหุ้นในบริษัทจัดการ ผู้ดูแลผลประโยชน์ บริษัทประเมินค่าทรัพย์สิน ที่ปรึกษา หรือผู้บริหารอสังหาริมทรัพย์ตั้งแต่ร้อยละสิบของจํานวนหุ้นที่จําหน่ายได้แล้วทั้งหมดของบุคคลดังกล่าว หรือบริษัทที่บุคคลที่บุคคลดังกล่าวถือหุ้นตั้งแต่ร้อยละสิบของจํานวนหุ้นที่จําหน่ายได้แล้วทั้งหมดของบริษัทนั้น "ตลาดหลักทรัพย์" หมายความว่า ตลาดหลักทรัพย์แห่งประเทศไทย "คนต่างด้าว" หมายความว่า บุคคลธรรมดาและนิติบุคคลซึ่งไม่มีสัญชาติไทยและให้หมายความรวมถึงนิติบุคคลซึ่งตามประมวลกฎหมายที่ดินให้มีสิทธิในที่ดินได้เสมือนกับคนต่างด้าว "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ หนังสือชี้ชวนเสนอขายหน่วยลงทุนที่ออกใหม่ของโครงการซึ่งบริษัทจัดการจัดทําขึ้น ต้องแสดงรายการดังต่อไปนี้ (1) คําว่า "หนังสือชี้ชวน" (2) ชื่อ ที่อยู่ และหมายเลขโทรศัพท์ของบริษัทจัดการ (3) ชื่อ ประเภท วัตถุประสงค์ และอายุของโครงการ (ในกรณีที่ไม่กําหนดอายุโครงการ ให้ระบุว่าไม่กําหนดอายุโครงการ) (4) จํานวนเงินทุนของโครงการ จํานวนหน่วยลงทุนและมูลค่าที่ตราไว้ ประเภทและราคาของหน่วยลงทุนที่เสนอขาย รวมทั้งจํานวนเงินจองซื้อขั้นต่ํา (5) นโยบายการลงทุนของกองทุนรวมที่ระบุเฉพาะเจาะจงหรือกองทุนรวมที่ไม่ระบุเฉพาะเจาะจง (6) รายละเอียดของอสังหาริมทรัพย์ที่จะซื้อหรือเช่า (ก) ในกรณีที่เป็นกองทุนรวมที่ระบุเฉพาะเจาะจง ให้ระบุรายละเอียดหรือข้อเท็จจริงดังต่อไปนี้ 1. ชื่อ ที่ตั้ง ลักษณะ ประเภทการใช้งาน และอายุการเช่าอสังหาริมทรัพย์ (ถ้ามี) 2. ราคาที่จะซื้อหรือเช่าอสังหาริมทรัพย์ ราคาที่ได้จากรายงานการประเมินค่าโดยบริษัทประเมินค่าทรัพย์สินทั้งสองราย และเหตุผลที่จะซื้อหรือเช่าหากราคาที่จะซื้อหรือเช่าสูงกว่าราคาที่ได้จากรายงานการประเมินค่าต่ําสุด เกินร้อยละยี่สิบของราคาที่ได้จากรายงานการประเมินค่าดังกล่าว 3. ประมาณการรายได้ 4. หากปรากฏว่า บริษัทจัดการซึ่งเป็นผู้รับผิดชอบในการจัดการกองทุนรวมนั้น ผู้ดูแลผลประโยชน์ บริษัทประเมินค่าทรัพย์สิน ที่ปรึกษา ผู้บริหารอสังหาริมทรัพย์ หรือบริษัทในเครือของบุคคลดังกล่าว เป็นเจ้าของหรือมีทรัพยสิทธิเหนืออสังหาริมทรัพย์ที่จะซื้อหรือเช่าให้ระบุข้อเท็จจริงดังกล่าวด้วย (ข) ในกรณีที่เป็นกองทุนรวมที่ไม่ระบุเฉพาะเจาะจง ให้ระบุประเภทและทําเลที่ตั้งของอสังหาริมทรัพย์ที่จะซื้อหรือเช่า (7) ข้อจํากัดการลงทุนของกองทุนรวม (8) ทรัพย์สินอื่นที่กองทุนรวมจะลงทุน (9) นโยบายการจ่ายเงินปันผล (10) ระยะเวลาในการเสนอขายหน่วยลงทุน วัน เวลา และสถานที่ในการจองซื้อหน่วยลงทุน (11) การจดทะเบียนหน่วยลงทุนในตลาดหลักทรัพย์หรือการขึ้นทะเบียนหน่วยลงทุนในศูนย์ซื้อขายหลักทรัพย์ (12) ข้อจํากัดการถือหน่วยลงทุนของคนต่าวด้าวและของผู้ถือหน่วยลงทุน (13) ชื่อ ที่อยู่ และหมายเลขโทรศัพท์ของผู้ดูแลผลประโยชน์ บริษัทประเมินค่าทรัพย์สิน ผู้สอบบัญชี นายทะเบียนหน่วยลงทุน ที่ปรึกษา (ถ้ามี) และผู้บริหารอสังหาริมทรัพย์ (ถ้ามี) (14) ชื่อ ที่อยู่ และหมายเลขโทรศัพท์ของผู้จัดการการจัดจําหน่ายและรับประกันการจําหน่าย ผู้จัดจําหน่าย และตัวแทนผู้จัดจําหน่าย (15) อัตราและวิธีการเก็บค่าธรรมเนียมหรือเงินตอบแทนอื่นใด ซึ่งบริษัทจัดการจะเรียกเก็บจากผู้ซื้อหน่วยลงทุน ผู้ถือหน่วยลงทุน หรือกองทุนรวม (16) อัตราและวิธีการจ่ายค่าธรรมเนียมหรือเงินตอบแทนอื่นใดที่ผู้ดูแลผลประโยชน์ บริษัทประเมินค่าทรัพย์สิน ผู้สอบบัญชี นายทะเบียนหน่วยลงทุน ที่ปรึกษา (ถ้ามี) และผู้บริหารอสังหาริมทรัพย์ (ถ้ามี) พึงได้รับจากกองทุนรวม (17) วิธีการเพิ่มเงินทุนของกองทุนรวม (18) สิทธิประโยชน์ของผู้ถือหน่วยลงทุน (19) การเลิกโครงการ และเหตุที่จะเลิกโครงการในกรณีที่ไม่กําหนดอายุโครงการ (20) รายงานและเอกสารต่าง ๆ ที่บริษัทจัดการจะจัดส่งให้แก่ผู้ถือหน่วยลงทุน (21) ข้อมูลเกี่ยวกับบริษัทจัดการ ณ วันที่รวบรวมข้อมูลในหนังสือชี้ชวน เช่น รายชื่อกรรมการ ผู้บริหาร ผู้จัดการกองทุน เป็นต้น (22) ข้อความว่า "การที่สํานักงานคณะกรรมการกํากับหลักทรัพย์และตลาดหลักทรัพย์ได้อนุมัติให้จัดตั้งและจัดการกองทุนรวมอสังหาริมทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_มิได้เป็นการแสดงว่าคณะกรรมการกํากับหลักทรัพย์และตลาดหลักทรัพย์และสํานักงานคณะกรรมการกํากับหลักทรัพย์และตลาดหลักทรัพย์ได้รับรองถึงความถูกต้องของข้อมูลในหนังสือชี้ชวน และมิได้ประกันราคาหน่วยลงทุนที่เสนอขาย" (23) ข้อความที่แสดงว่า กองทุนรวมอสังหาริมทรัพย์เป็นกองทุนรวมที่มุ่งลงทุนในอสังหาริมทรัพย์ซึ่งเป็นการลงทุนระยะยาว ผู้ลงทุนจึงควรตระหนักถึงความเสี่ยงและผลตอบแทนที่จะได้รับจากการลงทุนในหน่วยลงทุน และเมื่อหน่วยลงทุนได้จดทะเบียนในตลาดหลักทรัพย์หรือขึ้นทะเบียนในศูนย์ซื้อขายหลักทรัพย์แล้ว ราคาของหน่วยลงทุนอาจได้รับผลกระทบจากปัจจัยต่าง ๆ เช่นเดียวกับหลักทรัพย์อื่น สําหรับผู้ที่ประสงค์จะศึกษารายละเอียดของโครงการ สามารถขอรับได้ ณ ที่ทําการของบริษัทจัดการ สํานักงานสาขาของบริษัทจัดการ และตัวแทนจําหน่ายหน่วยลงทุน (24) วัน เดือน ปี ที่รวบรวมข้อมูลในหนังสือชี้ชวน ข้อความตาม (22) (23) และ (24) ให้พิมพ์ไว้ที่ปกหน้าด้านในของหนังสือชี้ชวนด้วยตัวพิมพ์ขนาดไม่เล็กกว่าข้อความทั่วไปในหนังสือชี้ชวนซึ่งอ่านได้ชัดเจน ทั้งนี้ ข้อความตาม (22) ให้อยู่ในกรอบสี่เหลี่ยมด้วยข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 26 กุมภาพันธ์ พ.ศ. 2540 (นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์